Meld. St. 13

(2013–2014)
Melding til Stortinget

Tilbaketrekning av Prop. 203 S (2012–2013) Endringer i statsbudsjettet 2013 under Justis- og beredskapsdepartementet, Barne-, likestillings- og inkluderingsdepartementet og Utenriksdepartementet (tilleggsbevilgning som følge av økt kvote for overføringsflyktninger)

Tilråding fra Justis- og beredskapsdepartementet 29. november 2013, godkjent i statsråd samme dag. (Regjeringen Solberg)

Dokumentet på regjeringen.no

1 Bakgrunn

Regjeringen Stoltenberg II fremmet 4. oktober 2013 Prop. 203 S (2012–2013) Endringer i statsbudsjettet 2013 under Justis- og beredskapsdepartementet, Barne- likestillings- og inkluderingsdepartementet og Utenriksdepartementet (tilleggsbevilgning som følge av økt kvote for overføringsflyktninger).

Formålet med proposisjonen var å få Stortingets samtykke til å starte arbeidet i 2013 med å ta imot 1 000 flere overføringsflyktninger fra Syria i 2014. I proposisjonen ble det foreslått å gjennomføre tiltak i 2013 som medfører økte utgifter på til sammen 16,1 mill. kroner til saksbehandling og tilskudd til Høykommissæren for flyktninger. Av disse økte utgiftene kan 7,2 mill. kroner føres som offisiell utviklingshjelp (ODA-godkjente utgifter).

2 Departementets vurdering

I Gul bok er det lagt til grunn en tilleggskvote på 1 000 overføringsflyktninger fra Syria i 2014. Den nye regjeringen vil ta i mot 500 flyktinger innenfor den ordinære kvoten for overføringsflyktninger og 500 igjennom en tilleggskvote, tilsammen 1 000 flyktninger fra Syria. Det vises i den forbindelse til utfordringene knyttet til kapasitet i mottakene og det store antallet personer som allerede venter på å bli bosatt i kommunene. Regjeringen har derfor i Prop. 1 S Tillegg 1 (2013–2014) endring av Prop. 1 S (2013–2014) Statbudsjettet 2014 foreslått å redusere tilleggskvoten til 500 plasser. Bevilgningsbehovet i 2013 knyttet til forberedelser av ekstrauttaket er derfor redusert ift. forslaget slik det foreligger i Prop. 203 S (2012–2013). Regjeringen har på denne bakgrunn besluttet å trekke tilbake Prop. 203 S (2012–2013). Forslag om økt bevilgning i 2013 som følge av 500 flere overføringsflyktninger fra Syria er fremmet gjennom Prop. 13 S (2013–2014) Endringar i statsbudsjettet 2013 under Justis- og beredskapsdepartementet.

Tilråding

Justis- og beredskapsdepartementet

tilrår:

Tilråding fra Justis- og beredskapsdepartementet 29. november 2013 om tilbaketrekning av Prop. 203 S (2012–2013) Endringer i statsbudsjettet 2013 under Justis- og beredskapsdepartementet, Barne-, likestillings- og inkluderingsdepartementet og Utenriksdepartementet (tilleggsbevilgning som følge av økt kvote for overføringsflyktninger) blir sendt Stortinget.